Ferenc Gyurcsány

Ferenc Gyurcsány ( ; s. 4. kesäkuuta 1961 Pápa) on unkarilainen liikemies ja poliitikko, joka toimi maansa pääministerinä syyskuusta 2004 huhtikuuhun 2009. Hän edusti pääministeriaikanaan sosialistipuoluetta (Magyar Szocialista Párt), mutta perusti vuonna 2011 uuden puolueen nimeltä Demokraattinen koalitio (Demokratikus Koalíció), jota hän johti toukokuuhun 2025 asti.

 Nuoruus, opinnot ja ura liike-elämässä 
Gyurcsány vietti lapsuutensa köyhissä ja vaikeissa oloissa; hänen samanniminen isänsä, köyhtyneen pikkuaatelissuvun jälkeläinen, istui useampaan otteeseen vankilassa varastelusta tuomittuna.  Äiti, työläisperheen tytär, joutui huolehtimaan perheestä, ja Ferenc-poika kävi jo koululaisena kesät töissä hankkiakseen vaatteita ja varusteita koulunkäyntiä varten Budapestissa. Köyhille, lahjakkaille lapsille tarkoitetulla stipendillä hän pääsi opiskelemaan budapestilaiseen eliittilukioon ja ensi kertaa näkemään lähempää varakkaiden ja korkeasti koulutettujen ihmisten elämää, mutta jouduttuaan kiistaan rehtorin kanssa palasi kotikaupunkiinsa Pápaan, missä suoritti lukionsa loppuun.

Syksyllä 1980 Gyurcsány aloitti opintonsa Pécsissä Janus Pannonius -yliopiston opettajankoulutuslaitoksella, mistä valmistui 1984. Keväällä 1981 hän aloitti toimintansa kommunistipuolueen nuorisojärjestössä KISZ:ssä, jossa hän ansioitui taitavana ja suosittuna organisaattorina ja lopulta ennen järjestelmänvaihdosta ja KISZ:n hajoamista ehti yletä yliopisto-opiskelijoiden keskuskomitean johtoon. KISZ:n hajottua 1989 hän toimi vähän aikaa lyhytikäisissä poliittisissa järjestöissä ja vetäytyi sitten politiikasta joksikin aikaa.

Opettajandiplominsa jälkeen Gyurcsány opiskeli Janus Pannonius -yliopiston kansantaloustieteellisessä tiedekunnassa ja valmistui sieltä 1990. Tämän jälkeen hän siirtyi liike-elämään. Toimittuaan CREDITUM Pénzügyi Tanácsadó ja EUROCORP International Finance Rt. Hungary -nimisissä sijoitusyhtiöissä hän perusti 1992 ALTUS-nimisen sijoitusyhtiön, jota johti itse vuoteen 2002 asti. Vuonna 2002 hän sijoittui Unkarin rikkaimpien listalla 50:nneksi, mutta on nyttemmin pudonnut 100 rikkaimman henkilön listan ulkopuolelle.

 Paluu politiikkaan ja nousu pääministeriksi 
Gyurcsány palasi politiikkaan 2002 pääministeri Péter Medgyessyn strategisena neuvonantajana. Toukokuusta 2003 syyskuuhun 2004 hän toimi Medgyessyn hallituksen urheilu- ja nuorisoministerinä. Jo vuonna 2000 hän oli liittynyt Unkarin sosialistipuolueeseen (MSZP), ja helmikuusta syyskuuhun 2004 hän toimi puolueen Győr-Moson-Sopronin läänin osaston puheenjohtajana. 

Kesällä 2004 Gyurcsány ajautui ristiriitaan pääministerin kanssa ja erosi hallituksesta. Viikkoa myöhemmin Medgyessy erosi hallituskoalition hajotessa ja MSZP äänesti Gyurcsányin uudeksi pääministeriksi, jonka myös koalitiokumppani SZDSZ hyväksyi. Vuonna 2006 sosialistipuolue voitti toisen kauden ja sai 210 paikkaa parlamentin 386:sta.
pienoiskuva|Mielenosoittaja Miskolcissa vuonna 2006. Paidan selässä lukee: ”Joukkomme ovat taistelussa, mutta hallitus on yhä paikallaan. Voiko näin jatkua? Lähtölaskenta...” Gyurcsányn kuvan päällä olevassa poikkipalkissa lukee: ”Valehtelimme!”
17. syyskuuta 2006 tuli ilmi toukokuussa nauhoitettu ääninauha sosialistiedustajien yksityisestä tapaamisesta, jossa Gyurcsány sanoi valehdelleensa voittaakseen vaalit, eikä hän osannut nimetä yhtään hallituksen tekemistä, josta olisi ollut ylpeä. Pääministeri käytti äänitteellä alatyylistä kieltä ja arvosteli oman hallituksensa toimia voimakkaasti. Äänitteen julkaisun seurauksena tuhannet kerääntyivät parlamentin edustalle vaatimaan hallituksen eroa. Tilanne johti edelleen mellakointiin, jonka yhteydessä televisiotalo vallattiin. Mellakoitsijat valtasivat televisiotalon Budapestissä (HS) Joidenkin arvioiden mukaan ääninauha olisi vuodettu julkisuuteen pääministerin suostumuksella, sillä pääministeri julkaisi nauhan sisällön tekstinä blogissaan. We lied to win, says Hungary PM

Gyurcsányn toisella kaudella veroja ja maksuja nostettiin tuntuvasti tavoitteena pudottaa budjettialijäämä 5,7 prosenttiin GDP:sta vuoden 2006 9,2 prosentista. Reaalipalkat laskivat 4,8 % vuonna 2007. Hallitus otti käyttöön mm. yliopistojen lukukausimaksut ja terveyskeskusmaksut, jolloin opposition Fidesz keräsi allekirjoitukset kansanäänestyksen järjestämisestä niiden kumoamiseksi.

Syksyllä 2008 alkanut finanssikriisi iski pahasti Unkariin, joka sai IMF:lta ja muilta 25 miljardia US$ lainaa. Gyurcsány ilmoitti 21. maaliskuuta 2009 puoluekokouksessa eroavansa hallituksensa heikon suosion vuoksi ja pitäessään itseään esteenä enemmille talous- ja sosiaalisille uudistuksille.

 Oppositiopoliitikkona 
Vuoden 2010 parlamenttivaaleissa Gyurcsány sai mandaatin MSZP:n edustajana. Jouduttuaan yhä pahempaan kiistaan puoluejohdon kanssa hän perusti lokakuussa 2011 Demokraattinen koalitio (Demokratikus Koalíció) -puolueen, jota johti vuoteen 2025 saakka.

Vuoden 2014 vaaleissa Gyurcsány pyrki parlamenttiin oppositiopuolueiden yhteislistalta (Összefogás), mutta koska listan ehdokkaat saivat yhteensä vain neljä mandaattia ja parlamenttiryhmän perustamiseen olisi tarvittu viisi, Gyurcsány ja hänen ehdokastoverinsa valittiin parlamenttiin "villeinä" edustajina. Vuoden 2018 vaaleissa Gyurcsány palasi parlamenttiin DK:n mandaatilla.

8. toukokuuta 2025 Gyurcsány yllättäen luopui puoluejohtajuudesta, kansanedustajan mandaatistaan ja kaikista julkisista tehtävistään ja kertoi jättävänsä politiikan. Hän ei myöskään enää asettuisi ehdolle tulevissa vaaleissa. Asiasta ilmoitti hänen vaimonsa Klára Dobrev sosiaalisessa mediassa, Gyurcsány itse kannattajilleen lähettämässään sähköposti-uutiskirjeessä.

 Perhe ja yksityiselämä 
Ferenc Gyurcsány on ollut naimisissa kolmesti. Ensimmäinen avioliitto opiskeluaikaisen tyttöystävän Beatrix Rozsin kanssa solmittiin 1983 ja päättyi eroon jo seuraavana vuonna. Toisen kerran hän meni naimisiin Edina Bognárin kanssa 1985. Avioliitosta syntyivät pojat Péter (1988) ja Bálint (1990). Kolmannen vaimonsa, juristi ja poliitikko Klára Dobrevin kanssa hän eli yhdessä vuodesta 1994, ja tästä liitosta on syntynyt kolme lasta: Anna (1996), Tamás (1997) ja Márton (2015). Toukokuussa 2025, samalla kun Gyurcsány ilmoitti jättävänsä politiikan, Klára Dobrev ilmoitti myös pariskunnan pitkien pohdintojen jälkeen päättäneen erota.

Gyurcsány harrastaa juoksua ja ruoanlaittoa, jälkimmäisen harrastuksensa tiimoilta hän on julkaissut keittokirjan Gyurcsány a konyhában (‘Gyurcsány keittiössä’).

Lähteet

 Aiheesta muualla 

 Gyurcsányin puolueen kotisivut 

Gyurcsány
Gyurcsány
Gyurcsány
Luokka:Puolueiden puheenjohtajat